علاقه باشلیغی فخرالدین آلتون، دنیانینگ، تورکیه نی برقرارلشتیرووچی بیر کوچ ایتیب تن آلگن لیگینی ایتدی.
استانبولده آلتینچیسی اویوشتیریلگن TRT World Form پروگرامیده گپیرگن آلتون، تورکیه نینگ جمهور باشلیغی رجب طیب ایردوغان ییتکچیلیگیده منطقوی بحرانلر نینگ و گلوبال کیلیشماوسیزلیکلرنینگ ییچیمی گه حصه قوشگن لیگینی معلوم قیلدی و مثاللر بیردی.
آلتون جنابلری،
"اولکه میز بیلن بیرگه لیکده منطقه میزدن باشلب دنیانینگ تورلی منطقه سیگه دموکراسی، رواجلنیش، تینچلیک و بردملیک آلیب بارماقچی میز" دیدی.
تورکیه نینگ بحرانی شو دورده دنیاگه اورنیک بوله دیگن خاص تشقی سیاست شکلی آلیب بارگن لیگینی تیلگه آلدی.
آلتون "منطقوی و گلوبال اکتور وضعیتی گه کیلگن تورکیه، ایندی فقط ایریم بلوکلرنی بیرلشتیرووچی بیر کوپریک ایمس، عین دمده دیالوگ، مذاکره و دیپلوماسی سورگن بیر کانال مقامیده دیر" دیب گپیردی.
آلتون تورکیه نینگ روسیه – اوکراین اوروشیده دیپلوماتیک یوتوقلرگه قول قویگن لیگینی معلوم قیلیب شولرنی ایتدی:
"قریب 10 آیدن بیری دوام ایتیب تورگن روسیه – اوکراین اوروشیده بیز آلیب بارگن تینچلیک دیپلوماسیسی، دنیانینگ، تورکیه نی «برقرارلشتیرووچی» و گلوبال تینچلیک که حصه قوشگن «یاتیشتیرووچی» بیر کوچ ایتیب تن آلگن لیگینی کورستدی. سویدن و فینلندنینگ ناتوگه اعضالیک مراجعه لری جریانیده تورکیه نینگ اورته گه قویگن اورونیش، گلوبال ترورچیلیک که قرشی کوره ش نقطه نظردن مهم تعهدلر آلینیشینی، مهم یوتوقلر قولگه کیریتیلیشینی تامین ایتگن دیر."
علاقه باشلیغی آلتون، گلوبال قطبلشوولرگه توسیق بولیش نینگ اهمیتی گه هم تماس قیلیب ینگی ساووق اوروشلرگه هم توسیق بولیش کیره ک لیگینی تاکییدله دی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
